Document ID: /roh_data/filtered/fineweb-2-filterrobots_roh.jsonl.gz/48078

D'engaschar il goli da 27 onns saja in'impurtanta part da puzzle per planisar a vista mesauna il cader, di il manager general dal HCD Jan Alston. Las davosas ina e mesa stagiun haja el mussà d'esser ina ferma pitga sin il glatsch.
Dentant er en la cabina sa mussa Sandro sco in giugader che mussa bler cumpetenza sociala e talent da manar.
Era il trenader da golis Peter Mettler, che ha prolungà ses contract cun il HCD per dus onns, sa legra da cuntinuar la collavuraziun cun Sandro Aeschlimann. El saja persvas che Aeschlimann na saja anc ditg betg arrivà a la fin da ses svilup, citescha il HCD il trenader da golis.